Bureau of Indian Affairs

Lo Burèu dels Afars Indians foguèt creat en 1819 e es una oficina de l'Interior Department. Sa tòca es d'evitar l'extincion dels amerindians. A una division de dètz zonas:

 Minneapolis, pels amerindians de Minnesòta, Wisconsin, Michigan e la resèrva de Tama (Iowa)
 Aberdeen, per las doas Dakota (Dakota del Nòrd e Dakota del Sud) e Nebraska
 Billings, per  Wyoming e Montana.
 Muskoge, per las Cinc Tribús Civilizadas d'Oklahoma (creek, choctaw, chickasaw, cherokee e seminola)
 Anadarko, per las autras tribús d'Oklahoma, Kansas e los choctaw de Mississipí.
 Alburquerque, pels indians de Nòu Mexic (apache, navaho e pueblo).
 Phoenix, pels  d'Arizòna, Utah e Nevada, levat dels navaho.
 Sacramento, pels indians de Califòrnia.
 Portlandper pels indians de Washington, Oregon e Idaho
 Juneau pels indians inuit d'Alaska
 Washington DC pels indians de l'Est de Mississippí, coma los seminola de Florida e l'Easter Band Cherokee de Carolina del Nòrd.

I a de tribús que dependon pas del BIA, siquenon dels Estats ont demòran, coma los tigua d'El Paso, adscriches a l'Estat de Tèxas, e las tribús de la Confederacion Iroquesa, que dependon de l'estat de Nòva York.

Las zonas foncionan coma intercessors entre l'indian e la BIA, mas sovent i manca la cooperacion e l'argent. Cada zona se dividís en agéncias, una per cada granda tribú, e las pichòtas s'amasson en una generala, coma l'Agéncia Everret pels Puget Sound Salish. L'agéncia s'encarga de distribuir las racions, nomenar d'interlocutors e la policia indigèna, e de provesir totes los servicis levat los medicals. 

 Ligams extèrnes

Paginas de la BIA en anglés 

categoria:Estats Units d'America